CPF เปิดบูธรับพนักงานกว่า 8,000 อัตราในงาน JOB EXPO THAILAND 2020  
CPF เปิดบูธรับพนักงานกว่า 8,000 อัตราในงาน JOB EXPO THAILAND 2020  
CPF เปิดบูธรับพนักงานกว่า 8,000 อัตราในงาน JOB EXPO THAILAND 2020  
28 ก.ย. 2563

บริษัท เจริญโภคภัณฑ์อาหาร จำกัด (มหาชน) หรือ CPF  เปิดบูธรับสมัครงานกว่า 8,000 อัตรา ในงาน JOB EXPO THAILAND 2020” จัดโดย กระทรวงแรงงาน เพื่อสนับสนุนนโยบายรัฐในการช่วยกันฟื้นฟูเศรษฐกิจของประเทศ ณ ศูนย์การประชุมไบเทคบางนา ฮอลล์ EH 98-99 ระหว่างวันที่ 26- 28 กันยายน 2563
โดยนักศึกษาจบใหม่และผู้ที่สนใจร่วมงานกับซีพีเอฟ จะได้พบกับตำแหน่งงานหลากหลายวิชาชีพ ตั้งแต่ สัตวแพทย์ สัตวบาล วิศวกร ไอที จนถึงงานบริการในร้านซีพี เฟรชมาร์ทและร้านอาหารของซีพีเอฟ  ซึ่งจะแบ่งเป็นตำแหน่งงานในกรุงเทพฯ  4,000 อัตรา และอีก 4,000 อัตราในจังหวัดต่างๆ ทั่วประเทศ
ผู้ที่สนใจสอบถามรายละเอียดและสมัครงานได้ที่บูธ ซีพีเอฟ ตั้งแต่เวลา 10.00 – 20.00 น. และ ที่บูธ ยังจัดกิจกรรมร่วมสัมผัสกับความอร่อยของผลิตภัณฑ์อาหารเพื่อสุขภาพ  ทั้ง Chicken Rib ซุปผักแนวใหม่ Veg it Up!! และ เครื่องดื่มเพื่อสุขภาพ แบรนด์ อินโนวีเนส (Innoweness)
นอกจากนี้ซีพีเอฟ ชวน ผู้ประกันตนในระบบประกันสังคม สามารถแวะมาที่บูธ เพื่อสแกน QR Code รับคูปองส่วนลดสินค้าจากร้าน ซีพี เฟรชมาร์ท ใน “โครงการคูปองแทนใจ ให้ผู้ประกันตน” เพื่อช่วยแบ่งเบาภาระค่าครองชีพอีกด้วยและผู้ที่สนใจตรวจสอบตำแหน่งงานล่วงหน้าได้ที่ : http://bit.ly/cpfjob2020  และลงทะเบียนร่วมงานล่วงหน้าได้ที่ http://bit.ly/cpf-job20